ROMANIA

JUDEŢUL MUREŞ

COMUNA ACĂȚARI

CONSILIUL LOCAL

**H O T Ă R Â R E A NR.29**

**din 20 aprilie 2023**

**privind aprobarea încheierii unui protocol de colaborare în vederea implementării proiectului „HUB de servicii MMSS-SII MMSS”, cod MySmis 130963**

Consiliul local al comunei Acățari;

Având în vedere referatul de aprobare a Primarului comunei Acățari nr.2661/2023 , raportul compartimentului de resort nr. 2670/2023 ;

Văzând adresa Ministerului Muncii şi Solidarității Sociale (MMSS), în calitate de beneficiar al fondurilor externe nerambursabile, nr. 2023/DIB din 26.10.2022, înregistartă la instituția noastră sub nr. 2852 din 08.11.2022, prin care se solicită efectuarea demersurilor necesare în vederea implementării proiectului „Hub de servicii MMSS-SII MMSS”, cod Mysmis 130963;

Având în vedere temeiurile juridice, respectiv prevederile art. 112 alin. (3) lit. j) din Legea nr. 292/2011 a asistenței sociale, cu modificările și completările ulterioare; Legii nr. 197/2012 privind asigurarea calităţii în domeniul serviciilor sociale, cu modificările și completările ulterioare; Legii nr. 24/2000 privind normele de tehnică legislativă în elaborarea actelor normative, cu modificările și completările ulterioare; art. 7 alin. (13) din Legea nr. 52/2003, republicată, privind transparența decizională în administrația publică, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare;

În temeiul prevederilor art. 129 alin. (2) lit. d) coroborat cu art. 139 alin. (3) lit. f), art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

#### H o t ă r â ș t e :

**Art.1.** Se aprobă implementarea proiectului „HUB de servicii MMSS-SII MMSS”, cod MySmis 130963, finanțat prin fonduri europene nerambursabile și de la bugetul de stat, în cadrul Programului Operațional Competitivitate 2014-2020.

**Art. 2** Se aprobă protocolul de colaborare încheiat între Ministerul Muncii și Solidarității Sociale și unitatea administrativ teritorială Comuna Acățari și se împuternicește primarul comunei Acățari , în vederea semnării și implementării protocolului de colaborare, prevăzută în anexă, care face parte integrantă din prezenta hotărâre.

**Art. 3** Cu aducerea la îndeplinire a prezentei hotărâri se încredinţează primarul comunei Acățari, județul Mureș prin aparatul de specialitate al acestuia.

**Art. 4** Prezenta hotărâre se comunică: Instituției Prefectului - județul Mureş, Primarului Comunei Acățari, Biroului financiar contabil și resurse umane , Ministerului Muncii și Protecției Sociale și se aduce la cunoștință publică prin publicare pe site-ul instituției -Monitorul Oficial Local.

Preşedinte de şedinţă,

Magyari Zoltan

Contrasemnează,

Secretar general,

Jozsa Ferenc